stanford-oval/wikipedia huggingface dataset:
Fonthill Abbey
Rakennuksen historia

Beckford oli nuoruudessaan kirjailija, joka saavutti menestystä goottilaisella romaanillaan Hirmuvaltias (Vathek, 1786). Seksuaalisesta vapaamielisyydestään ja eksentrisestä käytöksestään johtuen hän joutui toistuvasti lähtemään maanpakoon. Vuodesta 1793 alkaen hän suuntasi mielenkiintonsa kirjallisuuden sijaan Wiltshiressä sijainneen perintötilansa Fonthillin uudistamiseen. Fonthill Abbeyn suunnitteli aikansa merkittävin brittiläinen arkkitehti James Wyatt. Rakennustyöt käynnistyivät 1795, ja niihin osallistui satoja työläisiä. Vuonna 1798 Beckford jätti Portugalin lopullisesti ja palasi takaisin kotimaahansa.
Beckfordin vaatimuksesta rakennus suunniteltiin muistuttamaan keskiajalta periytyviä goottilaisia raunioita ja siinä oli vaikutteita myös hänen matkoillaan näkemistä iberialaisista monumenteista. Lisäksi Beckford suosi romantiikkaa ja eri tyylisuuntien sekoittamista, kun taas Wyatt olisi halunnut pitäytyä englantilaisen arkkitehtuurin perinteessä. Fonthill Abbey otti vaikutteita erityisesti läheisestä Salisburyn katedraalista. Tarinan mukaan Beckford jopa vaati purkamaan sellaisia jo viimeisteltyjä osia, jotka eivät vastanneet hänen näkemystään.
Keskiaikaisten katedraalien rakentaminen saattoi viedä vuosisatoja. Beckford vaati kuitenkin äärimmäisen nopeaa aikataulua. Sen vuoksi Wyatt joutui rakentamaan Fonthill Abbeyn huonoille perustuksille, ja sen rakenteissa käytettiin paljon puuta ja kipsiä. Ajoittain rakentajat työskentelivät jopa öisin soihdunvalossa. Heikkojen rakenteiden vuoksi katedraalin torni sortui kuudesti, minkä jälkeen se rakennettiin aina uudestaan. Legendan mukaan Beckford ei ollut harmissaan tornin sortumisesta sinänsä vaan lähinnä siitä, ettei ollut paikalla todistamassa tapahtumaa.
Lopullisessa muodossaan katedraalin torni oli 285 jalkaa (noin 87 metriä) korkea. Sen muurit olivat kiveä, mutta holvirakenteen puutteen vuoksi torni oli edelleen epävakaa. Avajaiset pidettiin 1800, vaikka rakennustyöt olivat vielä pahasti kesken ja jatkuivat vuoden 1812 tienoille asti. Holtittoman rahankäytön, huonon taloudenpidon ja tappiollisten oikeusjuttujen seurauksena Beckford oli köyhtynyt ja joutui kiinnittämään Fonthill Abbeyn 1820-luvun alussa. Rakennus taidekokoelmineen myytiin 300 000 – 350 000 punnalla (lähteiden tiedot vaihtelevat) ruudin valmistuksella ja sotakeinottelulla rikastuneelle tehtailijalle vuonna 1823.
Beckford rakennutti jäljellä olevilla varoillaan 154 jalkaa (noin 57 metriä) korkean Lansdown Tower -nimisen rakennuksen, missä hän vietti viimeiset elinvuotensa. Rakennus on edelleen pystyssä ja tunnetaan ”Beckfordin tornina”. Fonthill Abbeyn torni sen sijaan luhistui lopullisesti vuonna 1825 perustuksien heikkouden vuoksi. Rakennuksesta on nykyään jäljellä vain osa sen pohjoisesta siivestä. Raunioita peittää D-kirjaimen muotoinen maakumpu.
Kuvaus rakennuksesta

Fonthill Abbey oli Englannin huomattavimpia rakennuksia. Erityisen maineikas oli sen torni, joka oli koko maan korkein.
Beckfordin luona lokakuussa 1817 vieraillut runoilija Samuel Rogers kuvaili käyntiään seuraavasti. Fonthill Abbeyn ovet olivat 38 jalkaa (11,5 metriä) korkeat ja ovenvartijana toimi kullalla ja jalokivillä koristautunut kääpiö, joka sai ovet näyttämään vieläkin korkeammilta. Yhtä yltäkylläisesti olivat sonnustautuneet myös muut palvelijat. Rakennuksessa oli lukemattomia saleja, joihin oli kerätty muun muassa jalokiviä, posliinia, pronssiveistoksia ja kalliita kankaita. Ovet olivat purppuralla ja kullalla kirjailtua violettia samettia. Rogers ja Beckford saapuivat lopulta pylväskäytävään, joka oli vielä edellisiäkin yltäkylläisempi ja joka näytti päättyvän pronssisen patsaan kannattelemiin karmiininpunaisiin kankaisiin. Silloin Beckford huusi ”avaudu”, ja kankaat heilahtivat sivuun paljastaen koko 350 jalkaa (106 metriä) pitkän käytävän. Rakennuksessa oli myös kappeli täynnä kultaisia, jalokivin koristeltuja kynttilänjalkoja ja astioita. Jopa tulisijojen hiilet olivat hajustettuja ja niitä säilytettiin kullatuissa koreissa.
Beckford keräsi kotiinsa 20 000 niteen kokoelman, joka oli arvokkain yksityinen kirjasto Englannissa. Hänen laaja taidekokoelmansa käsitti muun muassa Tizianin, Bronzinon, Rafaelin, Velázquezin, Rembrandtin, Rubensin ja Canaletton töitä. Suuri osa kokoelmasta on sittemmin päätynyt museoihin.
Tilukset olivat laajuudeltaan kuusituhatta eekkeriä (24 km2), ja niitä ympäröi 15 mailia (24 km) pitkä ja 12 jalkaa (3,7 m) korkea muuri, jonka päällä oli rautaisia piikkejä. Muurin on usein arveltu olleen osoitus skandaalien katkeroittaman Beckfordin halusta eristäytyä muusta maailmasta, mutta syynä lienee ollut pikemminkin eläinrakkaan miljonäärin halu pitää metsästäjät loitolla.
Elämä Fonthill Abbeyssä

Fonthill Abbey oli mitä ilmeisimmin suunniteltu dramaattisten seurapiirijuhlien näyttämöksi. Beckfordin homoseksuaalisuus oli kuitenkin tehnyt hänestä hylkiön, jota englantilainen aristokratia halveksi ja vältteli. Avajaiset jäivät ainoiksi merkittäviksi Fonthill Abbeyssä järjestetyiksi juhlallisuuksiksi, ja niihin osallistuivat amiraali Horatio Nelson sekä hänen rakastajattarensa Emma Hamilton, jotka tunnettiin ennakkoluulottomina henkilöinä. Muutoin Beckfordin luona vierailivat harvakseltaan lähinnä hänelle työskentelevät taiteilijat ja taidekauppiaat, vanhat yhteistyökumppanit sekä satunnaiset uteliaat. Alueella liikuskellut pankkiiri Richard Hoare kävi tutustumassa Fonthill Abbeyyn vuonna 1806, mitä hän yleisestä paheksunnasta johtuen joutui myöhemmin selittelemään, ja käynti jäikin ainoaksi laatuaan. Ehkä tunnetuin Beckfordin luona vieraillut taiteilija oli maalari Benjamin West.
Beckfordin elämä Fonthill Abbeyssä oli eristäytynyttä ja yksinäistä. Hän kokosi ympärilleen palvelijoista koostuvan hovin, joka käsitti muun muassa hengellisenä neuvonantajana toimineen ranskalaisen kirkonmiehen sekä joukon nuoria miespalvelijoita, mikä synnytti huhuja homoseksuaalisista orgioista. Tarinat olivat liioiteltuja, mutta todennäköisesti niihin sisältyi totuuden siemen. Beckfordin ylellinen ja eksentrinen elämä Fonthill Abbeyssä muistutti joiltain osin Hirmuvaltiaan päähenkilöä, hedonistista kalifi Vathekia. Itämaisesta estetiikasta viehättynyttä Beckfordia onkin sittemmin kuvailtu ”Fonthillin kalifiksi”.
Aiheesta muualla

Kuvia tai muita tiedostoja aiheesta Fonthill Abbey Wikimedia Commonsissa
Gedesbyn seurakunta

| Gedesby Sogn   Gedesbyn seurakunta |
| --- | --- |
 Seurakunnan sijainti Guldborgsundin kunnassa.
Suuntautuminen:  Luterilaisuus
Kirkkokunta:  Tanskan kansankirkko
Hiippakunta:  Lolland-Falsterin hiippakunta
Rovastikunta:  Falsterin rovastikunta
Pääkirkko:  Gedesbyn kirkko
Jäseniä:  229, 79,5% alueen 288:sta asukkaasta (1.1.2017)
Aiheesta muualla
Gedesby Sogn
Infobox OKVirheellinen NIMI-arvo: 
Gedesbyn seurakunta ((tanskaksi) Gedesby Sogn) on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Skelby-Gedesbyn pastoraattiin. Ennen vuoden 2007 kuntauudistusta seurakunta toimi Sydfalsterin kunnan alueella.
Gedesbyn kirkko.
Aiheesta muualla

Gedesby Sogn
Fortune

Fortune tarkoittaa muun muassa seuraavia:
Fortune, yhdysvaltalainen talousaiheinen aikakauslehti
Fortune, tiedostoistaan satunnaisen tekstipätkän tulostava Unixin ohjelma
Henkilöitä

Dion Fortune (s. 1946), brittiläinen okkultisti ja kirjailija
Quinton Fortune (s. 1977), eteläafrikkalainen jalkapalloilija
Scott Fortune (s. 1966), yhdysvaltalainen lentopalloilija
Sonny Fortune (1939–2018), yhdysvaltalainen jazzmuusikko.
Britannian kuninkaallisen laivaston aluksia

Fortune alus
Fortune alus
Fortune, alus
Fortune, 12-tykkinen royalistien alus
Fortune 12-tykkinen royalistien alus
Fortune, alus
Fortune, 10-tykkinen polttolaiva
Fortune, 32-tykkinen alus
HMS Fortune, 6-tykkinen polttolaiva
HMS Fortune, 4-tykkinen alus
HMS Fortune, 8-tykkinen alus
HMS Fortune, varastolaiva
HMS Fortune, varastolaiva
HMS Fortune, 24-tykkinen varastolaiva
HMS Fortune (1756), 18-tykkinen sluuppi
HMS Fortune, 10-tykkinen prikisluuppi
HMS Fortune, 14-tykkinen sluuppi
HMS Fortune, 14-tykkinen sluuppi
HMS Fortune, 14-tykkinen prikisluuppi
HMS Fortune, 18-tykkinen sluuppi
HMS Fortune, Acasta-luokan hävittäjä
HMS Fortune, F-luokan hävittäjä
Musiikki

Fortune Records, Detroitissa toiminut levy-yhtiö
Fortune, yhdysvaltalainen rockyhtye
Fortune, Benin albumi vuodelta 2011
Fortune, Chris Brownin albumi vuodelta 2012
Franklin Winfield Woolworth

Franklin Winfield Woolworth (13. huhtikuuta 1852 – 8. huhtikuuta 1919) oli yhdysvaltalainen liikemies, joka perusti F. W. Woolworth Companyn. Yhtiö omisti Woolworth’s-myymäläketjun.
Franklin Winfield Woolworthin hauta Bronxissa
Ura

F. W. Woolworth oli köyhän maanviljelijän poika, joka haaveili kauppiaan urasta. Hän kävi iltaisin kirjanpitokurssia päivän maataloustöitten jälkeen, lähti sitten äitinsä kannustamana kaupan alalle ja lainasi liikeidean myydä tuotteita kiinteään edulliseen hintaan yrityksestä, jossa työskenteli. Hän oli surkea myyjä, mutta osasi tehdä hienoja ikkunasomistuksia, joista asiakkaat kiinnostuivat.
Woolworth kokeili siipiään itsenäisenä yrittäjänä vuonna 1879 perustamalla myymälöitä, joissa kaikki tuotteet olivat myynnissä 5 tai 10 sentin hintaan. Vähäisten alkuhankaluuksien jälkeen konsepti osoittautui kannattavaksi, ja Woolworth laajensi myymäläketjuaan nopeaan tahtiin. Monet hänen liikekumppaneistaan olivat hänen sukulaisiaan, kuten veli Charles Sumner Woolworth, tai entisiä kollegoitaan.
Hän oli ensimmäinen, joka käytti  esittelyvitriinejä, joten kauppa-apulaisten ei tarvinnut hakea jokaista tavaraa varastosta asiakkaan katseltavaksi.
Myymäläketjun suunnaton menestys mahdollisti muun muassa sen, että Woolworth saattoi rakennuttaa New Yorkin Manhattanille vuosina 1910–1913 Woolworth Building pilvenpiirtäjän, joka pysyi yhtiön omistuksessa vuoteen 1998 asti. Kun Woolworth kuoli muutamaa päivää ennen 67-vuotispäiväänsä ensimmäisen maailmansodan jälkeen, ketjuun kuului yli tuhat myymälää Yhdysvalloissa ja muissa maissa kuten Isossa-Britanniassa.
Hän maksoi pientä palkkaa, mutta palkalliset sairauspäivät ja joulubonukset sekä "yhtenä suurena perheenä" työskentely tekivät työntekijöistä sitoutuneita yritykseen.
Yksityiselämä

Frank Winfield Woolworth meni naimisiin vuonna 1876 kanadalaisen ompelijatar Jennie Creightonin (1853–1924) kanssa. Heille syntyi kolme tytärtä: Helena Maud Woolworth McCann (1878–1938), Jessie May Woolworth Donahue (1886–1971) ja Edna Woolworth Hutton (1883–1917). Frankin ja Jennien avioliitto oli onnellinen vaikka Jennie kaipasi aikaa minkä taloudellisen menestyksen saavuttaminen oli vienyt hänen ja Frankin yhteisestä elämästä. Hänen mielestään onnellisin aika oli kun heillä ei ollut vielä mitään. Vuonna 1916 Jennie osoitti pitkälle edenneen dementian oireita.
Barbara Hutton oli nuorimmaisen eli Ednan (1883–1917) tytär. Frank rakennutti vuosina 1911–1915 kaikille tyttärille omat talot Manhattanille, vastapäätä omaa vuonna 1901 valmistunutta kaupunkipalatsiaan Fifth Avenuella. Hän pestasi vakioarkkitehtinsa Charles Pierpoint Henry Gilbertin suunnittelemaan talot East 80 Streetille: numero 2 East 80 Street Edna (Mrs. Franklyn) Huttonille; numero 4 East 80 Street Helena (Mrs. Charles) McCannille ja numero 6 East 80 Street Jessie (Mrs. James) Donahuelle. Kaikki talot ovat edelleen olemassa. Kesäisin hän asui Glen Covessa, New Yorkissa Nassaun piirikunnassa Long Islandilla, vuonna 1916 valmistuneessa 60-huoneisessa lähes 3 000 m² kokoisessa uusrenessanssityyliä edustavassa marmorilla katetussa Winfield Hall kartanossa, jonka 4,5 hehtaarin maita ja kasvihuoneita hoiti 70-päinen puutarhurijoukko. Talo tuli maksamaan 9 miljoonaa dollaria, ja pelkkä marmoripylväinen portaikko 2 miljoonaa dollaria.
Viimeisinä vuosinaan Woolworth kärsi vaimonsa sairaudesta, johon hän yritti kuumeisesti löytää apua. Tämän vuoksi hän tunsi syyllisyyttä siitä ettei huomannut tyttärensä Ednan avioliiton vaikeuksia, joka teki lopulta itsemurhan aviomiehensä jatkuvan uskottomuuden vuoksi. Hän teki orvoksi jääneestä tyttärentyttärestään Barbara Huttonista pääperijänsä, joka asui hänen luonaan äitinsä kuoleman vuonna 1917 jälkeen.
Frank Winfield Woolworth kuoli juuri ennen 67. syntymäpäiväänsä tulehtuneen hampaan aiheuttamaan verenmyrkytykseen. Hän oli koko elämänsä pelännyt hammaslääkäreitä.
Hänet on haudattu Woolworth-suvun hautakappeliin Woodlawn Cemetery hautausmaalle New Yorkin Bronxissa.
Gabès

| Gabès (Qābis) ‏قابس‎ |
| --- | --- |

Valtio:  Tunisia
Kuvernoraatti:  Gabès
Väkiluku (2014):  99 426
 
 www.commune-gabes.gov.tn 
Infobox OKVirheellinen NIMI-arvo: 
Gabès on Tunisiassa Vähän-Syrtin rannalla sijaitseva keidas- ja satamakaupunki. Vuonna 2014 kaupungissa asui vähän vajaat satatuhatta asukasta.
Kaupungissa sijaitseva yliopisto on perustettu vuonna 2003.  Se tunnetaan erityisesti korkeatasoisesta kemian tekniikan koulutuksestaan. Gabèsin päävientituotteet ovat sementti, kemianteollisuuden tuotteet ja öljynjalostus. Teollisuudesta on alueelle koitunut 2000-luvun alussa vakavia ympäristöhaittoja.[lähde? ]
Aiheesta muualla

Kuvia tai muita tiedostoja aiheesta Gabès Wikimedia Commonsissa
Geneviève Lacasse

| Geneviève Lacasse |
| --- | --- |

Henkilötiedot
Syntynyt: 5. toukokuuta 1989 (ikä 35) Montreal, Quebec, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  173 cm
Paino:  64 kg
Seura
Seura:  Calgary Inferno
Sarja:  CWHL
Pelaajaura
Pääsarjaura:  2008–
Aik. seurat:  Providence Friars Boston Blades
| Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Maa:  Kanada> Naisten jääkiekko. |
| --- | --- | --- | --- |
|  Kultaa | Sotši 2014 | jääkiekko |  |
|  Hopeaa | Pyeongchang 2018 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Yhdysvallat 2012 | jääkiekko |  |
|  Hopeaa | Kanada 2013 | jääkiekko |  |
|  Hopeaa | Ruotsi 2015 | jääkiekko |  |
|  Hopeaa | Yhdysvallat 2017 | jääkiekko |  |
|  Pronssia | Suomi 2019 | jääkiekko |  |
Geneviève Lacasse (s. 5. toukokuuta 1989 Montreal, Quebec, Kanada) on kanadalainen jääkiekkomaalivahti sekä lajin olympiavoittaja ja maailmanmestari. Hän edustaa CWHL:ssä pelaavaa Calgary Infernoa, jonne hän siirtyi vuonna 2016 Boston Bladesistä.
Lacasse pelasi yliopistosarja NCAA:ssa vuodet 2008-2012, jolloin edusti Providence Collegea. Hänet valittiin ensimmäisellä kaudellaan vuoden tulokkaaksi. Myöhempinä kausina hänet valittiin eri tähdistökentällisiin. Yliopistouran jälkeen Lacasse edusti kaudesta 2012–2013 kauteen 2015–2016 saakka Canadian Women's Hockey Leaguessa pelaavaa Boston Bladesia, kunnes hän siirtyi saman liigan Calgary Infernoon.
Lacasse oli Kanadan maajoukkueen mukana voittamassa olympiakultaa Sotšin talviolympialaisissa 2014 ja olympiahopeaa Pyeongchangissa 2018. Tämän lisäksi hän on ollut voittamassa maailmanmestaruutta vuonna 2012 sekä kolmasti MM-hopeaa vuosina 2013, 2015 ja 2017 ja kerran MM-pronssia vuonna 2019.
Käännös suomeksi
Finn Lectura

Oy Finn Lectura Ab on suomalainen, vuonna 1986 perustettu kirjankustantamo. Sen erikoisalaa ovat aikuisopiskelijoille suunnatut kielten oppimateriaalit.
Finn Lectura Oy:n omisti aiemmin Yliopistojen opetusalan liitto YLL ry. Yhtiö siirtyi Otavan omistukseen vuoden 2018 alusta.
Aiheesta muualla

Finn Lecturan kotisivut
Englannin Valioliigan kausi 2014–2015

| Englannin Valioliigan kausi 2014–2015 |
| --- | --- |

Joukkueiden määrä:  20
Ajankohta:  16. elokuuta 2014 – 24. toukokuuta 2015
Mestari:  Chelsea
Ottelut:  380
Maalit:  893 (2,56 per ottelu)
Paras maalintekijä:  Sergio Agüero (26 maalia)
Suurin kotivoitto:  Southampton 8–0 Sunderland (18. lokakuuta 2014)
Suurin vierasvoitto:  Swansea City 0–5 Chelsea (17. tammikuuta 2015)
Yleisökeskiarvo:  36,008
Alempi sarjataso:  Mestaruussarja
  ← 2013–2014 :  2015–2016 → 
Englannin Valioliigan kausi 2014–2015 oli Valioliigan 23. kausi. Kausi alkoi lauantaina 16. elokuuta 2014 ja kausi päättyi 24. toukokuuta 2015.
Hallitsevana mestarina kauteen lähti Manchester City. Leicester City, Burnley ja Queens Park Rangers olivat kolme noussutta joukkuetta.
3. toukokuuta 2015, Chelsea varmisti mestaruuden voittamalla kotikentällään 1–0 Crystal Palacen. Chelsea voitti neljännen kerran valioliigan mestaruuden ja ensimmäisen kerran 2010-luvulla.
Joukkueet

Yhteensä 20 joukkuetta pelaa sarjassa, sisältäen 17 joukkuetta edelliseltä kaudelta ja kolme noussutta joukkuetta mestaruussarjasta. 5. huhtikuuta 2014, Leicester City ansaitsi nousun mestaruusarjan edellisen kauden jälkeen ollessaan kymmenen vuotta poissa Valioliigasta.
Aston Villa
Burnley
Liverpool
Everton
Hull City
Leicester City
Manchester City
Manchester United
Newcastle United
Southampton
Stoke City
Sunderland
Swansea City
West Bromwich Albion
London
Arsenal

Chelsea

Crystal Palace

Queens Park Rangers

Tottenham Hotspur

West Ham United
Kauden 2014-15 Valioliiga joukkueiden sijainnit
Lontoon Valioliiga joukkueiden sijainnit
Joukkueet > Stadionit

| Joukkue | Stadion | Kapasiteetti |
| --- | --- | --- |
| Arsenal | Emirates Stadium | 60 272 |
| Aston Villa | Villa Park | 42 682 |
| Burnley | Turf Moor | 21 401 |
| Chelsea | Stamford Bridge | 41 798 |
| Crystal Palace | Selhurst Park | 25 747 |
| Everton | Goodison Park | 39 571 |
| Hull City | KC Stadium | 25 400 |
| Leicester City | King Power Stadium | 32 312 |
| Liverpool | Anfield | 45 276 |
| Manchester City | Etihad Stadium | 46 708 |
| Manchester United | Old Trafford | 75 635 |
| Newcastle United | St James' Park | 52 405 |
| Queens Park Rangers | Loftus Road | 18 000 |
| Southampton | St Mary's Stadium | 32 505 |
| Stoke City | Britannia Stadium | 27 740 |
| Sunderland | Stadium of Light | 48 707 |
| Swansea City | Liberty Stadium | 20 827 |
| Tottenham Hotspur | White Hart Lane | 36 284 |
| West Bromwich Albion | The Hawthorns | 26 445 |
| West Ham United | Boleyn Ground | 35 245 |
Joukkueet > Henkilöstö ja peliasut

| Joukkue | Päävalmentaja | Kapteeni | Paitavalmistaja | Paitasponsori |
| --- | --- | --- | --- | --- |
| Arsenal |  Arsène Wenger |  Mikel Arteta | Puma | Emirates |
| Aston Villa |  Tim Sherwood |  Fabian Delph | Macron | dafabet |
| Burnley |  Sean Dyche |  Jason Shackell | Puma | fun88 |
| Chelsea |  José Mourinho |  John Terry | Adidas | Samsung |
| Crystal Palace |  Alan Pardew |  Mile Jedinak | Macron | Neteller |
| Everton |  Roberto Martínez |  Phil Jagielka | Umbro | Chang |
| Hull City |  Steve Bruce |  Curtis Davies | Umbro | 12BET |
| Leicester City |  Nigel Pearson |  Wes Morgan | Puma | King Power |
| Liverpool |  Brendan Rodgers |  Steven Gerrard | Warrior | Standard Chartered |
| Manchester City |  Manuel Pellegrini |  Vincent Kompany | Nike | Etihad Airways |
| Manchester United |  Louis van Gaal |  Wayne Rooney | Nike | Chevrolet |
| Newcastle United |  John Carver |  Fabricio Coloccini | Puma | Wonga |
| Queens Park Rangers |  Chris Ramsey |  Clint Hill | Nike | AirAsia |
| Southampton |  Ronald Koeman |  José Fonte | Tehty seurassa | Veho |
| Stoke City |  Mark Hughes |  Ryan Shawcross | Warrior | Bet365 |
| Sunderland |  Dick Advocaat |  John O'Shea | Adidas | BFS Group |
| Swansea City |  Garry Monk |  Ashely Williams | Adidas | GMFX |
| Tottenham Hotspur |  Mauricio Pochettino |  Younès Kaboul | Under Armour | AIA |
| West Bromwich Albion |  Tony Pulis |  Darren Fletcher | Adidas | Intuit QuickBooks |
| West Ham United |  Sam Allardyce |  Kevin Nolan | Adidas | Betway |
Joukkueet > Valmentajavaihdokset

| Joukkue | Poistuva valmentaja | Syy | Ero päivämäärä | Sijoitus sarjassa | Uusi valmentaja | Nimityksen päivämäärä |
| --- | --- | --- | --- | --- | --- | --- |
| West Bromwich Albion |  Pepe Mel | Yhteinen päätös | 12. toukokuuta 2014 | Pre-season | Irvine, Alan  Alan Irvine | 14. Kesäkuuta 2014 |
| Tottenham | Sherwood, Tim  Tim Sherwood | Potkut | 13. toukokuuta 2014 | Pre-season |  Mauricio Pochettino | 27. toukokuuta 2014 |
| Southampton | Pochettino, Mauricio  Mauricio Pochettino | Siirto Tottenhamiin | 27. toukokuuta 2014 | Pre-season | Koeman, Ronald  Ronald Koeman | 16. kesäkuuta 2014 |
| Crystal Palace |  Tony Pulis | Yhteinen päätös | 14. elokuuta 2014 |  Neil Warnock | 27. elokuuta 2014 |  |
| Crystal Palace |  Neil Warnock | Potkut | 27. joulukuuta 2014 | 18. sija |  Alan Pardew | 2. tammikuuta 2015 |
| West Bromwich Albion |  Alan Irvine | Potkut | 29. joulukuuta 2014 | 16. sija |  Tony Pulis | 1. tammikuuta 2015 |
| Newcastle United |  Alan Pardew | Crystal Palace:n ostama | 2. tammikuuta 2015 | 10. sija |  John Carver | 26. tammikuuta 2015 |
| Queens Park Rangers |  Harry Redknapp | Erosi | 3. helmikuuta 2015 | 19. sija |  Chris Ramsey | 12. helmikuuta 2015 |
| Aston Villa |  Paul Lambert | Potkut | 11 February 2015 | 18. sija |  Tim Sherwood | 14. helmikuuta 2015 |
Tilastot > Maalipörssi

| Sijoitus | Pelaaja | Joukkue | Maaleja |
| --- | --- | --- | --- |
| 1 |  Sergio Agüero | Manchester City | 26 |
| 2 |  Harry Kane | Tottenham Hotspur | 21 |
| 3 |  Diego Costa | Chelsea | 20 |
| 4 |  Charlie Austin | Queens Park Rangers | 18 |
| 5 |  Alexis Sánchez | Arsenal | 16 |
| 6 |  Saido Berahino | West Bromwich Albion | 14 |
| 6 |  Olivier Giroud | Arsenal | 14 |
| 6 |  Eden Hazard | Chelsea | 14 |
| 9 |  Christian Benteke | Aston Villa | 13 |
| 10 |  Graziano Pelle | Southampton | 13 |
| 10 |  Wayne Rooney | Manchester United | 13 |
| 10 |  David Silva | Manchester City | 13 |
Geneviève Claisse

Geneviève Claisse
Geneviève Claisse (17. heinäkuuta 1935 Quiévy – 30. huhtikuuta 2018 Dreux) oli ranskalainen taidemaalari.
Claisse syntyi taiteilijasukuun. Moderni taidemaalari Auguste Herbin oli hänen isoenonsa. Ensimmäiset taiteelliset vaikutteensa Claisse sai jo varhain lukemalla Art d'aujourd'hui -lehteä, joka on omistautunut geometriselle abstraktiolle. Tutustuttuaan 18-vuotiaana isoenonsa taiteeseen hän rohkaistui ryhtymään taiteilijaksi. Hän on nimittänyt isoenonsa edeltäjäkseen ja sanonut olevansa hänen työnsä jatkaja. Claisse työskenteli nuorena usein vuorokauden ympäri valmistellessaan huolellisesti töidensä värikkäät ja puhtaat abstraktit muodot.
Claissen töitä oli ensimmäisen kerran näytteillä vuonna 1958 Cambraissa ja Pariisissa.
Käännös suomeksi
Galleria Academica (kirja)

| Galleria Academica>  Yliopistomiesten muotokuvia. |
| --- | --- |
Kirjailija:  Matti Malmberg (toim.)
Kansitaiteilija:  Urpo Huhtanen
Kieli:  suomi
Genre:  kuvataide
Kustantaja:  WSOY
Julkaistu:  1961
Ulkoasu:  sidottu
Sivumäärä:  524
Löydä lisää kirjojaKirjallisuuden teemasivulta
Galleria Academica. Yliopistomiesten muotokuvia on vuonna 1961 ilmestynyt kirja Helsingin yliopiston muotokuvakokoelmasta, jossa  on esillä myös joukko osakuntien hallussa olevia muotokuvia. Alanimestään huolimatta se ei sisällä pelkästään miespuolisten henkilöiden muotokuvien esittelyjä.
Toimittaminen

Teoksen kustansi WSOY ja sen toimitti Matti Malmberg. Helsingin yliopisto otatti teokseen sisältyvät mustavalkoiset valokuvat muotokuvista. Johdannoksi Onni Okkonen laati 59-sivuisen katsauksen  muotokuvataiteen kehittymisestä Suomessa ja Galleria Academica -kokoelmasta. Teoksen henkilöhakemiston tarkasti Yrjö Blomstedt ja kuvaluettelon Aimo Reitala.